stanford-oval/wikipedia huggingface dataset:
Rautakauppias Uuno Turhapuro – presidentin vävy

| Rautakauppias Uuno Turhapuro – presidentin vävy |
| --- | --- |
 Elokuvan juliste.
Ohjaaja:  Ere Kokkonen
Käsikirjoittaja:  Pertti Pasanen
Tuottaja:  Pertti Pasanen
Säveltäjä:  Jaakko Salo
Kuvaaja:  Martti Kakko   Henrik Paersch   Hannu Koski (B-kuvaus)
Leikkaaja:  Risto Salo   Liisa Pernu (apulainen)
Lavastaja:  Kristine Elo
Pääosat:  Vesa-Matti Loiri   Marjatta Raita   Marita Nordberg   Tapio Hämäläinen
Valmistustiedot
Valmistusmaa:   Suomi
Tuotantoyhtiö:  Amusement Film Oy
Ensi-ilta:  25. elokuuta 1978
Kesto:  90 min
Alkuperäiskieli:  suomi
Katsojat:  356 953
Edeltäjä:  Häpy Endkö? Eli kuinka Uuno Turhapuro sai niin kauniin ja rikkaan vaimon
Seuraaja:  Uuno Turhapuron aviokriisi
Aiheesta muualla
IMDb 
Elonet
Infobox OKNimi-testi OK: 
Rautakauppias Uuno Turhapuro – presidentin vävy on vuonna 1978 ensi-iltansa saanut viides Uuno Turhapuro -elokuvasarjan elokuva. Se oli samalla myös viimeinen mustavalkoisena kuvattu Speden elokuva.
Juoni

Uunolla on syntymäpäivä, ja hänen kotinsa kalustetaan aivan uuteen uskoon. Herättyään Uuno luulee, että koko koti on ryöstetty, ja hän hälyttää poliisin. Elisabeth tulee kotiin, ja poliisi juoksee häntä vastaan kerrostalon pihalla. Uuno kertoo vaimolleen, ettei heillä ole enää kotia.
Vuorineuvos Tuura on puolueensa presidenttiehdokas, mutta Uuno uhkaa sotkea koko kampanjan, joten hänelle täytyy löytää työtä. Tuura määrää Uunon soveltuvuustestiin, ja tulos on yllättävä: Uuno sopii erinomaisesti rautakauppiaaksi. Tuuran kilpakumppani Häppälä lähettää kauniin agentti Unelman pilaamaan Uunon ja Elisabethin avioliiton; skandaali on valmis ja Tuuralta menee maine.
Uuno saa kirjeen Amerikasta veljeltään Georgelta, joka kertoo tulevansa Suomeen tekemään sijoituksia. Pian George saapuu, mutta onko kyseessä sittenkään oikea George? Kesämökillä appiukko kuulee, kun Uuno kertoo Unelmalle höynäyttäneensä tätä esittämällä Georgea. Vihainen appiukko lyö vahingossa oikeaa Georgea, joka on juuri ajanut mökin pihaan hetkeä aiemmin. George lähtee takaisin Chicagoon, koska pitää Suomea niin väkivaltaisena maana.
Muuta tietoa

Elokuvan käsikirjoitus on rakennettu uudelleen lämmitettyjen Spede Show'n Uuno-sketsien pohjalta. Elokuvassa nähdään myös kuuluisa, 13 minuutin pituinen Rautakauppa-sketsi, jossa Loiri toimii äärimmäisen palveluhaluttomana myyjänä ja Kauko Helovirta asiakkaana.
Elokuvan valmistushetkellä Hannele Laurin sukunimi oli vielä Markkula, ja alkuteksteissä tämän takia lukee "Hannele Markkula".
Rautakauppias Uuno Turhapuro – presidentin vävy oli vuoden 1978 katsotuin elokuva 356 953 katsojalla.
Näyttelijät

| 0 | 1 | 2 |
| --- | --- | --- |
|  Vesa-Matti Loiri  | … |  Uuno Turhapuro / Mr. George Turhapuro   |
|  Marjatta Raita  | … |  Elisabeth Turhapuro   |
|  Marita Nordberg  | … |  rouva Tuura, Elisabethin äiti   |
|  Tapio Hämäläinen  | … |  johtaja Tuura, Elisabethin isä   |
|  Spede Pasanen  | … |  Härski-Hartikainen / moottoripyörälähetin ääni (jälkiäänitysääni)   |
|  Simo Salminen  | … |  puoluesihteeri Lörssön / autonasentaja Lörssön   |
|  Juhani Kumpulainen  | … |  puoluejohtaja Häppälä   |
|  Liisa Paatso  | … |  Unelma, Häppälän agentti   |
|  Kauko Helovirta  | … |  asiakas rautakaupassa   |
|  Aarno Sulkanen  | … |  rautakaupan johtaja   |
|  Olavi Ahonen  | … |  liikennepoliisi   |
|  Aapo Vilhunen  | … |  poliisi   |
|  Jukka Virtanen  | … |  poliisi Jukka Virtanen   |
|  Hannele Markkula  | … |  Tuuran sihteeri   |
|  Pertti Palo  | … |  ammattiinsoveltuvuustestitoimiston johtaja   |
|  Pekka Autiovuori  | … |  kukkakaupan lähetti   |
|  Seppo Laine  | … |  valokuvaaja   |
|  Esko Roine  | … |  teknikko   |
|  Mirjam Himberg  | … |  naapurinrouva Rottinen   |
|  Rita Polster  | … |  naapurinrouva Mäkyläinen   |
|  Harri Kaasinen  | … |  muuttomies   |
|  Mikael Sievers  | … |  muuttomies   |
|  Leo Lastumäki  | … |  televisioesiintyjä   |
|  Marjut Ollila  | … |  tv-haastattelija   |
Risto Mäkelällä oli elokuvassa rooli, mutta se leikattiin pois lopullisesta versiosta.
Näyttelijät > Tekijät

Ohjaus: Ere Kokkonen
Käsikirjoitus: Pertti Pasanen
Kuvaus: Martti Kakko, Henric Paersch ja Hannu Koski
B-kuvaaja: Hannu Koski
Leikkaus: Risto Salo ja Liisa Pernu
Leikkaajan apulainen: Liisa Pernu
Äänitys: Veikko Partanen ja Pekka Lehto
Äänitysassistentti: Pekka Lehto
Musiikki: Jaakko Salo
Lavastus: Kristine Elo
Valomiehet: Jukka Kemppi ja Helge Nieminen
Kuvaussihteeri: Marjut Ollila
Järjestäjä: Eliel Snell
Mixaus: Matti Ylinen (Crea-Ääni)
Tuottaja: Pertti Pasanen
Valokuvat: Lena Paersch
Muusikko: Irina Milan (laulu)
Negatiivinleikkaus: Leena Palmu
Tuotantoyhtiö: Filmituotanto Spede Pasanen Oy, 1978
TV-esitykset

| Päivämäärä | Kanava | Katsojamäärä |
| --- | --- | --- |
| 7.6.1981 | MTV/TV1 | 1 663 000 |
| 11.3.1984 | MTV/TV1 | 1 371 000 |
| 17.5.1998 | MTV3 | 227 000 |
| 5.1.2000 | MTV3 |  |
| 8.9.2002 | MTV3 |  |
| 7.1.2006 | MTV3 | 726 000 |
| 30.4.2007 | MTV3 |  |
| 12.1.2008 | MTV3 | 558 000 |
| 19.10.2013 | MTV3 |  |
| 10.10.2015 | MTV3 |  |
| 29.7.2016 | MTV3 | 548 000 |
| 17.2.2017 | MTV3 |  |
| 19.7.2018 | Sub | 167 000 |
| 24.2.2019 | Sub | 75 000 |
| 3.3.2019 | Sub | 33 000 |
| 9.7.2019 | Sub | 113 000 |
| 13.7.2019 | Sub | 42 000 |
| 15.1.2020 | Sub |  |
| 11.6.2020 | Sub | 93 000 |
| 16.6.2020 | Sub | 61 000 |
| 27.4.2021 | Sub |  |
| 27.8.2022 | Sub | 127 000 |
| 19.8.2023 | MTV Sub |  |
Aiheesta muualla

Rautakauppias Uuno Turhapuro – presidentin vävy Internet Movie Databasessa (englanniksi)
Rautakauppias Uuno Turhapuro – presidentin vävy Elonet. (suomeksi)
| n k Uuno Turhapuro |
| --- | --- |
Pitkät elokuvat:  Uuno Turhapuro (1973)  Professori Uuno D. G. Turhapuro (1975)  Lottovoittaja UKK Turhapuro (1976)  Häpy Endkö? Eli kuinka Uuno Turhapuro sai niin kauniin ja rikkaan vaimon (1977)  Rautakauppias Uuno Turhapuro – presidentin vävy (1978)  Uuno Turhapuron aviokriisi (1981)  Uuno Turhapuro menettää muistinsa (1982)  Uuno Turhapuron muisti palailee pätkittäin (1983)  Uuno Turhapuro armeijan leivissä (1984)  Uuno Epsanjassa (1985)  Uuno Turhapuro muuttaa maalle (1986)  Uuno Turhapuro – kaksoisagentti (1987)  Tupla-Uuno (1988)  Uunon huikeat poikamiesvuodet maaseudulla (1990)  Uuno Turhapuro herra Helsingin herra (1991)  Uuno Turhapuro Suomen Tasavallan Herra Presidentti (1992)  Uuno Turhapuron poika (1993)  Uuno Turhapuron veli (1994)  Johtaja Uuno Turhapuro – pisnismies (1998)  Uuno Turhapuro – This Is My Life (2004) 
TV-sarjat:  Uuno Turhapuro (1996)  Kansalainen Turhapuro (2017) 
Videopelit:  Uuno Turhapuro muuttaa maalle (1986)
Veikko Hanhirova

Veikko Hanhirova
Veikko Johannes Hanhirova (9. tammikuuta 1915 Karunki – 9. syyskuuta 2004 Helsinki) oli suomalainen poliitikko, joka toimi Keskustapuolueen kansanedustajana vuosina 1966–1972 ja 1975–1979. Hanhirova vaikutti keskeisesti Tornionjokilaakson ja Lapin kehitykseen 1950–1980-luvuilla.kenen mukaan? Hän vaikutti pääosan elämästään kotikunnassaan Karungissa ensin kunnallispoliitikkona ja paikallisen pankin johtajana. Vuosina 1973–1980 Hanhirova toimi Tornion kaupunginvaltuuston puheenjohtajana. Hän sai kunnallisneuvoksen arvon vuonna 1973.
Nuoruus ja varhaisvuodet

Veikko Hanhirovan vanhemmat Iisak Eemil Hanhirova ja Hulda Sofia, o.s. Pelimanni, olivat maanviljelijöitä Karungin Aapajoen Hanhirovasta. Veikko oli kahdeksanpäisen sisarussarjan vanhin.
Veikko Hanhirova suoritti maanviljelysteknikon tutkinnon Orismalassa ennen sotia.
Sota-aika ja sen jälkeinen aika veivät kaikkiaan 12 vuotta. Sodassa Hanhirova yleni Jalkaväkirykmentti 52:n komentajan adjutantiksi ja kapteenin arvoisena jalkaväkipataljoonan komentajaksi. Majuriylennys tuli vuonna 1967. Sota-ajan ansioista Hanhirova sai VR 4 tlk ja VR 3. Ne kertovat, että miehelle on annettu arvoa sotilaana – reserviläinen sai harvoin VR 3:n. Sodan jälkeisissä sekavissa oloissa Veikko Hanhirova siirtyi vähin äänin ulkomaille elättäen itsensä tilanhoitajana Brasiliassa.
Suomeen Veikko Hanhirova palasi olojen rauhoituttua vuonna 1950 saaden päätökset niissä asioissa, joiden takia oli lähtenyt ulkomaanmatkalleen. Karungin valtuustoon hänet valittiin melkein heti ja Tornionlaakson Säästöpankin Karungin konttorin johtajaksi 1954, jota tehtävää hän hoiti aina vuoteen 1980 eläkkeelle siirtymiseensä asti. Lisäksi erilaiset maakunnalliset luottamustehtävät tulivat hänen hoidettavakseen.
Siirtyminen valtakunnan politiikkaan

Valtakunnan politiikkaan hän tuli vuoden 1966 vaaleissa. Hän jatkoi karunkilaisena kansanedustajana sitä työtä, jota samalta seudulta lähteneenä oli hoitanut Markus Niskala eli alisen tornionjokilaakson väestön asioiden ajajana. Vuoden 1971 vaaleissa Hanhirova putosi eduskunnasta, mutta palasi takaisin vielä kaudeksi 1975–1979. Hanhirovan aktiiviseen politiikassa oloaikaan sattui myös terästehdastaistelu, joka päättyi Tornion kannalta onnellisesti – Outokumpu Oy teki aluepoliittisen päätöksen eduskunnan tuella ja päätti sijoituspaikaksi Tornion Röyttän.
Kansanedustaja-aikanaan hän toimi useiden valiokuntien jäsenenä, kuten lakivaliokunnan, liikennevaliokunnan, suuren valiokunnan, talousvaliokunnan ja valtiovarainvaliokunnan jäsenenä.
Presidentin valitsijamiehenä Hanhirova oli kolme kertaa eli vuosina 1962, 1968 ja 1978. Keskustapuolueen sisäisessä kamppailussa 1970- ja 1980-luvuilla Hanhirova kuului Johannes Virolaisen kannattajiin.
Kirjallisuutta

Tapio Siikala: Veikko Hanhirova, Tornionlaakson vuosikirja 1980.
Aiheesta muualla

Veikko Hanhirovan muistokirjoitus Helsingin Sanomissa[vanhentunut linkki]
.aspx Veikko Hanhirova Suomen kansanedustajat. Eduskunta.
Keskustapuolueen kansanedustajat
| n k Keskustapuolueen kansanedustajat 1966–1970 |
| --- | --- |
Eduskuntaryhmä (49):  Antila (1967–1970†)  Eskelinen  Halinen  Hanhirova  Hasu (1967–1970)  Haukipuro  Holopainen  Honkanen (1967–1970)  Häppölä  Jussila  Jämsén  Kaarlonen  Kaarna  Kaasalainen  Kangas  Kankaanpää (1970)  Karjalainen  Karpola  Kekkonen  Lahtela (1966–1968†)  Lahti (1966–1967†)  Linna  Lintilä  Lottanen  Mattila  Niemelä  Niinikoski  Paarman (1968–1970)  Paaso  Pakkanen  Partanen  Pekkarinen  Pentti  Pohjonen  Ruutu (1967-1970)  Ryhtä (1966–1967)  Räsänen  Rönkkö  Saalasti  Saimo  Saloranta  Sarjala  Savela  Sileäkangas  Sinkkonen  Sukselainen  Suorttanen  Sääskilahti  Tiitu  Timonen (1966–1967)  Uusitalo  Vilmi  Virolainen  Volotinen 
| n k Keskustapuolueen kansanedustajat 1970–1972 |
| --- | --- |
Eduskuntaryhmä (36):  Eskelinen  Hanhirova  Haukipuro  Härkönen  Jämsén (1970–1971)  Kaarlonen  Kaarna  Kaasalainen  O. Kangas  R. Kangas  Karjalainen  Karpola  Linna  Lintilä  Lottanen  Maijala  Mattila  Niemelä  Niinikoski  Partanen  Pekkala  Pekkarinen  Pekonen  Pohjonen (1971–1972)  Poutanen  Ruokola  Rönkkö  Saimo  Siikaniemi  Sinkkonen  Sutinen  Tähkämaa  Uusitalo  Vilmi  Virolainen  Väyrynen  Ääri 
| n k Keskustapuolueen kansanedustajat 1975–1979 |
| --- | --- |
Eduskuntaryhmä (39):  Eskelinen  Hanhirova  Härkönen  Jokela  Kaarna  Kangas  Ahti Karjalainen  Aino Karjalainen  Karpola  Linna  Maijala  Martikainen  Mattila  Nieminen  Pekkala  Pekonen  Pesälä  Pihlajamäki  Poutanen  Raudaskoski  Saimo  Saukko  Saukkonen  Savola  Sukselainen  Sutinen  Tenhiälä  Tuomaala  Tähkämaa  Uusitalo  Vesterinen  Vilmi  J. Virolainen  K. Virolainen (1977–1979)  Väyrynen  Väänänen  Yläjärvi  Äikäs  Ääri 
| --- | --- |
Auktoriteettitunnisteet: Henkilöt :  Eduskunta
She-Hulk: Attorney at Law

| She-Hulk: Attorney at Law |
| --- | --- |

Tyyli:   komedia  lakidraama  supersankari 
Kestoaika:  31–38 minuuttia
Luoja(t):  Jessica Gao
Perustuu:  Stan Leen ja John Busceman sarjakuvahahmoon Hulktar
Pääosissa:   Tatiana Maslany  Josh Segarra  Jameela Jamil  Ginger Gonzaga  Jon Bass  Griffin Matthews  Steve Coulter  Mark Linn-Baker  Tess Malis Kincaid  Megan Thee Stallion  Rhys Coiro  Patti Harrison  Mark Ruffalo  Charlie Cox  Benedict Wong  Renée Elise Goldsberry  Tim Roth 
Alkuperämaa:  Yhdysvallat
Alkuperäiskieli:  englanti
Verkko:  Disney+
Esitetty:  2022-8-1818. elokuuta 2022 –  2022-10-1313. lokakuuta 2022
Jaksoja:  9
Tuotanto
Tuottaja(t):  Melissa Hunter
Vastaava(t) tuottaja(t):   Kevin Feige  Louis D’Esposito  Victoria Alonso  Brad Winderbaum  Wendy Jacobson (jaksot 6–9)  Kat Coiro  Jessica Gao 
Ohjaaja(t):   Kat Coiro  Anu Valia 
Säveltäjä(t):  Amie Doherty
Leikkaaja(t):   Jamie Gross  Stacey Schroeder  Zene Baker 
Kuvaaja(t):   Florian Ballhaus  Doug Chamberlain 
Tuotantoyhtiö(t):  Marvel Studios
Levittäjä:  Disney Media Distribution
Budjetti:  225 miljoonaa dollaria
Aiheesta muualla
IMDb 
She-Hulk: Attorney at Law on yhdysvaltalainen Jessica Gaon luoma Disney+-tilausvideopalveluun julkaistu supersankarisarja, joka perustuu Marvel Comicsin Hulktar-sarjakuvahahmoon. Se on Marvel Cinematic Universen (MCU) kahdeksas Marvel Studiosin tuottama televisiosarja, jakaen tarinallisen jatkumonsa elokuvien ja muiden televisiosarjojen kanssa. Gao toimii sarjan pääkäsikirjoittajana ja Kat Coiro johtaa sarjan ohjaajien tiimiä.
Sarjan pääosassa on Tatiana Maslany, joka esittää Jennifer Waltersia / Hulktarta. Sarjassa näyttelevät myös Josh Segarra, Jameela Jamil, Ginger Gonzaga, Jon Bass, Griffin Matthews, Steve Coulter, Mark Linn-Baker, Tess Malis Kincaid, Megan Thee Stallion, Rhys Coiro, Patti Harrison, Mark Ruffalo, Charlie Cox, Benedict Wong, Renée Elise Goldsberry ja Tim Roth. Sarja julkistettiin virallisesti elokuussa 2019 D23 Expo -messuilla ja Gao palkattiin marraskuussa. Syyskuussa 2020 Coiro palkattiin yhdeksi sarjan ohjaajista ja Maslany valittiin pääosan esittäjäksi. Joulukuussa Anu Valia valittiin sarjan toiseksi ohjaajaksi. Kuvaukset alkoivat huhtikuussa 2021 ja päättyivät elokuussa 2021, sijoittuen Los Angelesiin ja Atlantaan.
She-Hulk: Attorney at Law koostuu yhdeksästä jaksosta, jotka julkaistiin Disney+:aan MCU:n neljännen vaiheen viimeisenä sarjana 18. elokuuta – 13. lokakuuta 2022. Sarja sai positiivisen vastaanoton, kriitikoiden kehuessa Maslanyn roolisuoritusta, vaikka sarjan visuaaliset efektit saivat ristiriitaisemman vastaanoton.
Juoni

Jennifer Walters, on yli 30-vuotias sinkkunainen ja asianajaja, josta tulee serkkunsa, Bruce Bannerin, veren vaikutuksesta suurikokoinen, vihreä supersankari Hulktar, ja pian tämän jälkeen myös vastaperustetun superihmisten lakiosaston keulakuva.
Näyttelijät > Päärooleissa

| 0 | 1 | 2 |
| --- | --- | --- |
|  Tatiana Maslany  | … |  Jennifer Walters / Hulktar   |
|  Josh Segarra  | … |  Augustus ”Pug” Pugliese   |
|  Jameela Jamil  | … |  Mary MacPherran / Titania   |
|  Ginger Gonzaga  | … |  Nikki Ramos   |
|  Jon Bass  | … |  Todd Phelps / ”HulkKing”   |
|  Griffin Matthews  | … |  Luke Jacobson   |
|  Steve Coulter  | … |  Holden Holliway   |
|  Mark Linn-Baker  | … |  Morris Walters   |
|  Tess Malis Kincaid  | … |  Elaine Walters   |
|  Megan Thee Stallion  | … |  oma itsensä   |
|  Rhys Coiro  | … |  Donny Blaze   |
|  Patti Harrison  | … |  Lulu   |
|  Mark Ruffalo  | … |  Bruce Banner / Älykäs Hulk   |
|  Charlie Cox  | … |  Matt Murdock / Daredevil   |
|  Benedict Wong  | … |  Wong   |
|  Renée Elise Goldsberry  | … |  Mallory Book   |
|  Tim Roth  | … |  Emil Blonsky / Kuvotus   |
Näyttelijät > Sivurooleissa

| 0 | 1 | 2 |
| --- | --- | --- |
|  Candice Rose  | … |  Melanie   |
|  Michael H. Cole  | … |  Tucker-setä   |
|  Nicholas Cirillo  | … |  Ched-serkku   |
|  Trevor Salter  | … |  Josh Miller   |
|  Nick Gomez  | … |  Dick Garthwaite / Romuttaja   |
|  Brandon Stanley  | … |  Eugene Patilio / Sammakkomies   |
|  Drew Matthews  | … |  Dennis Bukowski   |
|  Elizabeth Becka  | … |  Rebecca Walters   |
|  Matt Skolar  | … |  DODC:n vanginvartija Foley   |
|  George Bryant  | … |  tuomari Price   |
|  David Otunga  | … |  Derek   |
|  Eddy Rioseco  | … |  Noah   |
|  Michel Curiel  | … |  Arthur   |
|  Vas Sanchez  | … |  baarimikko Pedro   |
Näyttelijät > Vierailevat

| 0 | 1 | 2 |
| --- | --- | --- |
|  Peg O’Keef  | … |  Runa   |
|  Justin Eaton  | … |  Eliot Franklin / Pallosalama   |
|  Tennison Barry III  | … |  Henry Camp / Maansiirtäjä   |
|  Kyle Murillo  | … |  Brian Calusky / Paaluttaja   |
|  Patty Guggenheim  | … |  Madisynn King   |
|  Leon Lamar  | … |  Cornelius P. Willows   |
|  Suzanne Salhaney  | … |  tuomari Hanna   |
|  Mary Kraft  | … |  tuomari Earley   |
|  David Pasquesi  | … |  Craig Hollis / Herra Kuolematon   |
|  Nathan Hurd  | … |  William Taurens / Ihmishärkä   |
|  Joseph Castillo-Midyett  | … |  Alejandro Montoya / El Águila   |
|  Terrence Clowe  | … |  Muzzafar Lambert / Saraseeni   |
|  John Piruccello  | … |  Chuck Donelan   |
|  Jordan Aaron Ford  | … |  Alexander Gentry / Piikkisika   |
|  Wil Deusner  | … |  Skaar (liikkeenkappaus)   |
|  Brian T. Delaney  | … |  K.E.V.I.N. (ääni; cameo)   |
Tuotanto > Kehitys

Heinäkuussa 1989 Hulktarin odotettiin esiintyvän televisioelokuvassa Hulkin kuolema (1990). Hahmo ei kuitenkaan esiintynyt ja ABC:n suunnittelema televisiosarja hahmosta peruttiin kuukausi myöhemmin. Elokuussa 2019 Marvel Studios julkisti D23 Expo -messuilla aikovansa toteuttaa Disney+-suoratoistopalveluun televisiosarjan She-Hulk. Marvel Studiosin johtaja Kevin Feige kertoi, että hahmo esiintyisi sarjan jälkeen sivuhahmona MCU-elokuvissa. Marraskuussa 2019 Jessica Gao palkattiin sarjan pääkäsikirjoittajaksi. Syyskuussa 2020 Kat Coiro osallistui neuvotteluihin sarjan ensimmäisen jakson ohjaamisesta sekä vastaavan tuottajan paikasta. Joulukuussa 2020 vahvistettiin, että Anu Valia on sarjan toinen ohjaaja. Sarja koostuu 10 jaksosta, jotka ovat 30 minuutin pituisia. Helmikuussa 2021 Feige kertoi, että osa sarjoista, kuten She-Hulk ja Moon Knight, ovat rakenneltu niin, että niille voisi tehdä useamman tuotantokauden, toisin kuin WandaVision (2021), joka vain johtaa tuleviin elokuviin.
Tuotanto > Käsikirjoittaminen

Dana Schwartz, Melissa Hunter, Cody Ziglar, Kara Brown, ja Zeb Wells toimivat sarjan muina käsikirjoittajina. Toukokuussa 2020 Schwartz kertoi, että sarjan käsikirjoitukset oli saatu valmiiksi.
Tuotanto > Roolijako

MCU-elokuvissa Hulkia näytellyt Mark Ruffalo sanoi marraskuussa 2020 keskustelevansa Feigen kanssa mahdollisesta esiintymisestä sarjassa. Maaliskuussa 2020 Ruffalo vahvisti osallistuneensa virallisiin keskusteluihin rooliinsa palaamisesta. Syyskuussa 2020 Tatiana Maslanyn raportoitiin olevan valittu pääosan esittäjäksi. Maslany kuitenkin kiisti roolivalinnan seuraavan kuukauden aikana, sanoen, että kyseessä oli vain ”käsistä riistäytynyt lehdistötiedote”. The Hollywood Reporter kuitenkin yhä raportoi Maslanyn roolivalinnasta marraskuussa 2020, kunnes Marvel Studios itse vahvisti sen joulukuussa 2020, Disneyn Investor Day -tapahtumassa, vahvistaen myös Ruffalon paluun Hulkin rooliin ja Tim Rothin paluun Emil Blonskyn / Kuvotuksen rooliin The Incredible Hulkista (2008). Feige vihjaili, että sarjassa esiintyisi muitakin MCU-hahmoja, johtuen Waltersin työstä asianajajana. Tammikuussa 2021 Ginger Gonzaga valittiin näyttelemään Waltersin parasta ystävää, ja huhtikuussa Renée Elise Goldsberry valittiin näyttelemään tuntematonta hahmoa. Kesäkuussa Jameela Jamil valittiin näyttelemään Titaniaa. Seuraavan kuukauden aikana myös Josh Segarran paljastettiin näyttelevän sarjassa. Toukokuussa 2022 paljastettiin, että Benedict Wong palaa MCU-elokuvista tuttuun rooliinsa Wongina, minkä lisäksi myös Jon Bass näyttelee sarjassa tuntematonta roolia. Myöhemmin saman kuukauden aikana paljastui, että myös Nicholas Cirillo, ja David Otunga ovat osa sarjan näyttelijäkaartia. Griffin Matthewsin paljastettiin myös näyttelevän sarjassa. Ja heinäkuussa Drew Matthewsin paljastettiin näyttelevän Dennis ”Buck” Bukowskia. Lisäksi Goldsberryn hahmon paljastettiin olevan Mallory Book, joka on asianajajana samassa asianajoyhtiössä kuin Walters.
Feige vihjaili myös, että Waltersin ammatin vuoksi sarjassa tultaisiin ehkä näkemään joitain tuttuja MCU-hahmoja, Maslanyn vahvistaessa, että sarjassa esiintyisi joitain todella ”hauskoja hahmoja”, joita Walters puolustaisi oikeudessa. Charlie Coxin paljastettiin heinäkuussa 2022 palaavan MCU-rooliinsa Matt Murdockina / Daredevilinä heinäkuussa 2022.
Tuotanto > Kuvaukset

Kuvaukset alkoivat Los Angelesissa 10. huhtikuuta 2021, ja siirtyivät 12. huhtikuuta Trilith Studiosin tiloihin, Atlantaan, Coiron ja Valian ohjatessa sarjan jaksot. Florian Ballhaus kuvasi Coiron ohjaamat jaksot ja Doug Chamberlain kuvasi Valian ohjaamat jaksot. Kuvausten oli alun perin tarkoitus alkaa 6. heinäkuuta 2020, mutta ne viivästyivät ensin maaliskuulle 2021 ja myöhemmin saman vuoden huhtikuulle koronaviruspandemian vuoksi. Kuvaukset päätyivät 26. elokuuta 2021.
Tuotanto > Jälkituotanto

Digital Domain, FuseFX, Trixter ja Wētā FX loivat sarjan visuaaliset efektit.
Tuotanto > Musiikki

Amie Doherty paljastettiin heinäkuussa 2022 sarjan säveltäjäksi.
Julkaisu

She-Hulk: Attorney at Law koostuu yhdeksästä jaksosta, jotka julkaistiin Disney+:aan yksitellen joka torstai 18. elokuuta 2022 alkaen ja 13. lokakuuta 2022 asti. Sarjan jaksot oli alun perin tarkoitus julkaista keskiviikkoisin 17. elokuuta alkaen. Se oli osa MCU:n neljättä vaihetta.
Tulevaisuus

Marraskuussa 2019 Kevin Feige sanoi hahmon tulevan esiintymään sarjan jälkeen myös tulevissa MCU-elokuvissa.
Tatiana Maslanyn mukaan sarjalle ei nähdä toista tuotantokautta. Variety-lehden mukaan sarjan ongelmana oli, että hahmo tarvitsi paljon erikoistehosteiden käyttöä ja Marvel Studiosin tuotantotapa ei toiminut hyvin jaksomaiselle televisiosarjalle, josta johtuen erikoistehosteet tehtiin kiireessä eivätkä ne näyttäneet vaikuttavilta kustannuksista huolimatta.
Huomioita

↑  Kuvailtu elokuvan Shang-Chi and the Legend of the Ten Rings (2021) lopputekstien välissä näytetyssä kohtauksessa.
↑  Kuvailtu elokuvassa Avengers: Endgame (2019).
↑  Kuvailtu elokuvassa The Incredible Hulk (2008).
↑  Kuvailtu elokuvassa Shang-Chi and the Legend of the Ten Rings (2021).
↑  Keltainen versio Daredevilin kypärästä.
Aiheesta muualla

She-Hulk: Attorney at Law Internet Movie Databasessa (englanniksi)
Sarjan traileri YouTubessa (englanniksi)
Missouri-synodi

| Lutheran Church–Missouri Synod Missouri-synodi |
| --- | --- |

Suuntautuminen:  Luterilaisuus
Teologia:  tunnustuksellinen luterilaisuus
Johtaja:  Matthew C. Harrison
Yhteistyötahoja:  Kansainvälinen luterilainen neuvosto
Toiminta-alue:   Yhdysvallat
Päätoimipaikka:  St. Louis, Missouri
Perustaja:  C. F. W. Walther
Perustettu:  26. huhtikuuta 1847 Chicagossa
Irtautunut:  Saksan evankelisesta kirkosta
Seurakuntia:  6 046
Jäseniä:  1 968 641 kastettua 1 545 124 konfirmoitua
Julkaisut:  The Lutheran Witness
Koulutus:   10 collegea  Concordia Seminary  Concordia Theological Seminary 
Aiheesta muualla
Sivusto
Infobox OKVirheellinen NIMI-arvo: 
Matthew C. Harrison on Missouri-synodin nykyinen presidentti.
Missouri-synodi (engl. Lutheran Church–Missouri Synod) on Yhdysvalloissa toimiva luterilainen kirkkokunta. Synodi on sitoutunut Raamattuun ja luterilaisiin tunnustuskirjoihin.
Missouri-synodilla on kaksi miljoonaa kastettua jäsentä. Synodiin kuuluu 6 046 seurakuntaa ja sen alaisuudessa on yhteensä 6 055 pappia (2017). Synodi ei hyväksy naispappeutta. Missouri-synodilla on kymmenen yliopistoa ja kaksi pappisseminaaria. Synodin seurakunnilla on 90 high schoolia, 811 K-8-koulua (5–14-vuotialle tarkoitettuja) ja vajaa 1 200 esikoulua (2015).
Missouri-synodi perustettiin 26. maaliskuuta 1847 Chicagossa, Illinois’ssa. Se oli ensimmäiseen maailmansotaan asti pääosin amerikansaksalaisten saksankielinen kirkko. Synodin radioasema KFUO on toiminut vuodesta 1930 lähtien ja on maailman vanhin uskonnollinen radioasema. Missouri-synodin johtajana on vuodesta 2010 ollut Matthew C. Harrison.